หลักสูตรการควบคุมงานก่อสร้าง
โรงเรียนช่างโยธา กรมช่างโยธาทหารเรือ
พ.ศ.๒๕๕๒

๑. ความมุ่งหมายของหลักสูตร
                 ๑.๑ เพื่อผลิตผู้ควบคุมงานก่อสร้าง ของ ชย.ทร. และ นขต.ทร. ให้สามารถปฏิบัติงานควบคุมงานก่อสร้าง ได้อย่างมีประสิทธิภาพถูกต้องตามมาตรฐาน และระเบียบข้อบังคับ
๑.๒ เพื่อเพิ่มพูนความรู้ ประสบการณ์ และยกระดับมาตรฐาน ของผู้ควบคุมงานก่อสร้าง ที่ยังไม่เคยเข้ารับการอบรม หรือ ผ่านการอบรมมาแล้วหลายปี ให้สามารถปฏิบัติงานควบคุมงานก่อสร้าง ได้อย่างมีประสิทธิภาพถูกต้องตามมาตรฐาน และระเบียบข้อบังคับ

๒. คุณสมบัติของผู้เข้ารับการอบรม 


     ๒.๑ เป็นข้าราชการทหาร สัญญาบัตร หรือ ประทวน หรือ ลูกจ้างประจำ หรือ เป็นพนักงานราชการ ของ กองทัพเรือ หรือ เหล่าทัพอื่น
 ๒.๒ มีคุณวุฒิไม่ต่ำกว่า ปวช. สาขา ช่างก่อสร้าง  หรือ ช่างไฟฟ้า   หรือ ช่างสำรวจ หรือ ช่างกล หรือ ช่างเขียนแบบ หรือ สาขาช่างที่เกี่ยวข้องกับงานก่อสร้าง  หรือเป็นนักเรียนจ่าทหารเรือ พรรคกลิน หรือ จบโรงเรียนช่างกรมอู่ทหารเรือ ในสาขาช่างที่เกี่ยวข้อง
๒.๓ มีความรู้ในการอ่านแบบ ประมาณการ และเข้าใจวิธีการก่อสร้างเป็นอย่างดี หากมีความสามารถด้านการใช้คอมพิวเตอร์เบื้องต้นได้ จะได้รับการพิจารณาเป็นพิเศษ

 ๒.๔ หากไม่มีคุณวุฒิตามข้อ ๒.๒ ต้องเป็นผู้ที่มีประสบการณ์ในงานก่อสร้างมาไม่น้อยกว่า ๕ ปี สามารถอ่านแบบ  ประมาณการ เข้าใจวิธีการก่อสร้างเป็นอย่างดี  และต้องผ่านการสอบความรู้เบื้องต้น ตามที่โรงเรียนช่างโยธา กรมช่างโยธาทหารเรือ กำหนด
๒.๕ เป็นผู้ที่หน่วยงานต้นสังกัด ยินยอมจะเสนอรายชื่อ หรือมอบหมายให้แต่งตั้งเป็นผู้ควบคุมงานก่อสร้างต่อไป
๓. ระยะเวลาในการอบรม
     กำหนดระยะเวลาการอบรมรวม  ๓๐ วันทำการ หรือ  ๑๘๐ ชม. (ประมาณ ๖ สัปดาห์)
๔. วิธีดำเนินการอบรม ดังนี้
     ๔.๑ อบรมวิชาภาคทฤษฎีในห้องเรียนใช้เวลาประมาณ ๑๔๖ ชั่วโมง ระหว่างเวลา ๐๘๓๐
             ถึง ๑๒๐๐  และเวลา ๑๓๐๐ ถึง ๑๖๐๐
๔.๒ อบรมวิชาภาคปฏิบัตินอกห้องเรียน ดูงาน และกิจกรรมหลักสูตร ใช้เวลาประมาณ ๓๓ ชั่วโมง ระหว่างเวลา ๐๘๓๐ ถึง ๑๒๐๐  และเวลา ๑๓๐๐ ถึง ๑๖๐๐
๔.๓ ดำเนินการสอบทบทวน ใช้เวลาประมาณ ๑ ชั่วโมง 
๕. การดูงาน
ทางโรงเรียนช่างโยธา กรมช่างโยธาทหารเรือ จะเป็นผู้พิจารณาตามความเหมาะสม
๖. คะแนนประจำตัวผู้เข้ารับการอบรม
     เป็นไปตามระเบียบกองทัพเรือว่าด้วยการศึกษา พ.ศ.๒๕๓๐  
 ๗. การสอบความรู้
         ปฏิบัติตามระเบียบกองทัพเรือว่าด้วยการศึกษา พ.ศ.๒๕๓๐ โดยครูประจำวิชาเป็นผู้ดำเนิน
การสอบเมื่อสอนจบ หลักสูตรแต่ละวิชาให้อยู่ในความควบคุม และอำนวยการของทางโรงเรียนช่างโยธา  กรมช่างโยธาทหารเรือ
      ๘. เกณฑ์การตัดสินการสอบความรู้
          ปฏิบัติตามระเบียบกรมยุทธศึกษาทหารเรือ ว่าด้วยการดำเนินการศึกษาของโรงเรียนที่มิได้จัดการศึกษาเป็นภาค พ.ศ.๒๕๔๘  (ใช้การวัดผลแบบอิงเกณฑ์  เนื่องจากเป็นวิชาชีพที่ต้องสอบผ่านเกณฑ์มาตรฐาน)
      ๙. การจัดหลักสูตร 

          ๙.๑ การกำหนดหน่วยกิต
                 ๙.๑.๑ ภาคทฤษฏี กำหนด ๑๖ ชั่วโมง เป็น ๑ หน่วยกิต

     ๙.๑.๒ ภาคปฏิบัติ กำหนด ๓๒ ชั่วโมง เป็น ๑ หน่วยกิต
          ๙.๒ การกำหนดหมวดวิชาและรหัสประจำวิชา
                 ๙.๒.๑ หมวดวิชา


   หมวดวิชาหลัก         

๘  
หน่วยกิต
                  ๙.๒.๒ รหัสประจำวิชา 

                             กำหนดด้วยอักษรแทนแผนกวิชาตามด้วยตัวเลข ๓ หลัก


     อักษรแทนหมวดวิชามีดังนี้


      หมวดวิชาระเบียบและแนวทางปฏิบัติการควบคุมงาน

ใช้รหัส   ค ๑๐๑

                              หมวดวิชาการบริหารงานก่อสร้าง



ใช้รหัส  ค ๑๐๒


     หมวดวิชา การตรวจงานวิศวกรรมโครงสร้าง


ใช้รหัส   ค ๑๐๓
 หมวดวิชาการตรวจงานสถาปัตยกรรม



ใช้รหัส
 ค ๑๐๔
หมวดวิชาการตรวจงานระบบประปาและสุขาภิบาล

ใช้รหัส   ค ๑๐๕


     หมวดวิชาการตรวจงานระบบไฟฟ้าและเครื่องกล

ใช้รหัส   ค ๑๐๖
 หมวดวิชา การปฏิบัติงานควบคุมงาน



ใช้รหัส   ค ๑๐๗

๑๐. บรรยายหลักสูตร

       หลักสูตรการควบคุมงานก่อสร้าง  ๘  หน่วยกิต
                          หมวดวิชาหลัก                         

๘    
หน่วยกิต
	รหัสวิชา
	ชื่อหมวดวิชา

รายละเอียดประจำวิชา
รหัสวิชา  ค. ๑๐๑  ชื่อหมวดวิชา  ระเบียบและแนวทางปฏิบัติในการควบคุมงานก่อสร้าง  จำนวน  ๑๘ ชั่วโมง        ๑ หน่วยกิต (๑๘ -  ๐  - ๑)

ความมุ่งหมาย

๑. เพื่อให้นักเรียนสามารถปฏิบัติงานควบคุมงานก่อสร้าง ได้ถูกต้องตามระเบียบต่างๆ ที่ทางราชการกำหนดขึ้นอย่างครบถ้วนและเป็นไปในแนวทางเดียวกัน
บรรยายหัวข้อวิชา
บทนำ วัตถุประสงค์ของการควบคุมงาน ความหมายของงานก่อสร้าง เป้าหมายของการควบคุมงาน หลักการควบคุมงาน ที่มาของการแต่งตั้งผู้ควบคุมงานของทางราชการ คุณสมบัติของผู้ควบคุมงาน

หน้าที่ของผู้ควบคุมงานและกรรมการตรวจการจ้าง
การแต่งตั้งกรรมการตรวจการจ้างและผู้ควบคุมงาน
ค่าตอบแทนกรรมการตรวจการจ้างและผู้ควบคุมงาน
สัญญาและเอกสารประกอบสัญญา ได้แก่ แบบและรายการประกอบแบบ งวดงาน ประมาณการ
เงื่อนไขและข้อผูกพันในงานก่อสร้าง
การจัดการหน่วยงานก่อสร้าง ได้แก่ การขออนุญาตปลูกสร้างสำนักงานสนาม การสำรวจความเสียหายอาคารข้างเคียง สิ่งของประจำหน่วยงาน การขอใช้น้ำ ไฟ และโทรศัพท์
การจดบันทึกรายงานความก้าวหน้า
การขออนุญาตเข้าทำงานและการส่งมอบพื้นที่
การตรวจผัง
การติดตามเร่งรัดงานก่อสร้าง
การส่งมอบงาน 
การติดตามเร่งรัดงานก่อสร้าง
การขอขยายเวลา
การแก้ไขสัญญา
งานที่มีเครื่องปรับอากาศ
การดำเนินการกับวัสดุที่ได้จากการรื้อถอน
การจัดทำประวัติอาคาร
การส่งมอบงานให้หน่วยเจ้าของงาน

การซ่อมทำสิ่งชำรุดบกพร่องภายหลังจากส่งมอบงาน

รายละเอียดประจำวิชา
รหัสวิชา  ค. ๑๐๒  ชื่อหมวดวิชา  การบริหารงานก่อสร้าง ๑๘ ชั่วโมง ๑ หน่วยกิต (๑๘  -  ๐  - ๑)

ความมุ่งหมาย

๑. เพื่อที่จะให้นักเรียนเข้าใจหลักการและเป้าหมายของการบริหารงานก่อสร้าง การจัดองค์กรในหน่วยงานก่อสร้าง 


๒. เพื่อที่จะให้นักเรียนสามารถจัดทำแผนงาน ติดตามความก้าวหน้า และรายงานผลงานก่อสร้างได้ถูกต้อง กะทัดรัด ชัดเจน ได้มาตรฐาน รวมทั้งสามารถวัดและประเมินผลได้อย่างถูกต้อง

๓.  เพื่อที่จะให้นักเรียนสามารถใช้ระบบสารสนเทศระบบควบคุมงาน ของ ชย.ทร. ในการรายงานผลและติดตามความก้าวหน้างานก่อสร้างได้
บรรยายหัวข้อวิชา
หลักการและเป้าหมายของการบริหารงานก่อสร้าง
การจัดองค์กรในหน่วยงานก่อสร้าง

การวางแผนงานก่อสร้าง
การติดตามความก้าวหน้าและการรายงานผลงานก่อสร้าง
การวัดและประเมินผลผู้ควบคุมงาน และผลงานก่อสร้าง

การใช้ระบบสารสนเทศระบบควบคุมงาน ในการายงานผลและติดตามความก้าวหน้างานก่อสร้าง

รายละเอียดประจำวิชา
รหัสวิชา  ค ๑๐๓  ชื่อหมวดวิชา  การตรวจงานวิศวกรรมโครงสร้าง  ๒๑  ชั่วโมง  ๑  หน่วยกิต (๒๑ - ๐  -  ๑)

ความมุ่งหมายทั่วไป

๑. เพื่อให้นักเรียนได้มีความรู้ความเข้าใจในวิธีการใช้วัสดุ  การตรวจสอบ ทดสอบ วัสดุ ที่ใช้ในงานวิศวกรรมโครงสร้าง ก่อนนำมาใช้ในงานก่อสร้าง

๒. เพื่อให้นักเรียนสามารถตรวจและควบคุมงานก่อสร้าง วิศวกรมโครงสร้าง ให้ถูกต้องตามแบบและรายการมาตรฐานประกอบแบบ 
บรรยายหัวข้อวิชา

การตรวจและควบคุม งานดิน งานเสาเข็มตอก งานเสาเข็มเจาะ งานแบบหล่อค้ำยันและนั่งร้าน  งานฐานราก งานคอนกรีตและคอนกรีตเสริมเหล็ก งานพื้นสำเร็จรูป งานน้ำยากันซึม งานเหล็กรูปพรรณ งานแล่นประสาน งานถนน ความปลอดภัยในงานก่อสร้าง

รายละเอียดประจำวิชา
รหัสวิชา  ค ๑๐๔  ชื่อหมวดวิชา  การตรวจงานสถาปัตยกรรม  ๒๔  ชั่วโมง  ๑  หน่วยกิต   (๒๔  -  ๐  -  ๑)

ความมุ่งหมายทั่วไป

๑. เพื่อให้นักเรียนได้มีความรู้ความเข้าใจในวิธีการใช้วัสดุ  การตรวจสอบ ทดสอบ วัสดุ ที่ใช้ในงานสถาปัตยกรรม  ก่อนนำมาใช้ในงานก่อสร้าง


๒. เพื่อให้นักเรียนสามารถตรวจและควบคุมงานก่อสร้าง สถาปัตยกรรมให้ถูกต้องตามแบบและรายการมาตรฐานประกอบแบบ 

บรรยายหัวข้อวิชา

การตรวจและควบคุม งานหลังคาและส่วนประกอบ งานฝ้าเพดานและส่วนประกอบ งานวัสดุกันความร้อน งานวัสดุผนังและส่วนประกอบ งานกระเบื้องปูพื้นและส่วนประกอบ งานประตู หน้าต่าง อุปกรณ์ประตูหน้าต่าง  กระจก งานวัสดุตกแต่งต่างๆ  งานสี   และ งานสุขภัณฑ์  ฯลฯ

รายละเอียดประจำวิชา
รหัสวิชา  ค ๑๐๕  ชื่อหมวดวิชา  การตรวจงานระบบประปาและสุขาภิบาล  ๒๔  ชั่วโมง  ๑  หน่วยกิต   (๒๔  -  ๐  -  ๑)

ความมุ่งหมายทั่วไป

๑. เพื่อให้นักเรียนได้มีความรู้ความเข้าใจในวิธีการใช้วัสดุ  การตรวจสอบ ทดสอบ วัสดุ ที่ใช้ในงานระบบประปาและสุขาภิบาล  ก่อนนำมาใช้ในงานก่อสร้าง


๒. เพื่อให้นักเรียนสามารถตรวจและควบคุมงานก่อสร้าง งานระบบประปาและสุขาภิบาล ให้ถูกต้องตามแบบและรายการมาตรฐานประกอบแบบ 

บรรยายหัวข้อวิชา

การตรวจและควบคุม งานท่อและอุปกรณ์  ถังน้ำ วาล์ว มาตรวัด เครื่องทำน้ำอุ่น เครื่องสูบน้ำ  ท่อระบายน้ำ ถังบำบัดน้ำเสีย อุปกรณ์ป้องกันอัคคีภัย ฯลฯ

รายละเอียดประจำวิชา
รหัสวิชา  ค ๑๐๖  ชื่อหมวดวิชา  การตรวจงานระบบไฟฟ้าและเครื่องกล  ๒๔  ชั่วโมง  ๑  หน่วยกิต   (๒๔  -  ๐  -  ๑)

ความมุ่งหมายทั่วไป

๑. เพื่อให้นักเรียนได้มีความรู้ความเข้าใจในวิธีการใช้วัสดุ  การตรวจสอบ ทดสอบ วัสดุ ที่ใช้ในงานระบบไฟฟ้าและเครื่องกล  ก่อนนำมาใช้ในงานก่อสร้าง


๒. เพื่อให้นักเรียนสามารถตรวจและควบคุมงานก่อสร้าง งานระบบไฟฟ้าและเครื่องกล  ให้ถูกต้องตามแบบและรายการมาตรฐานประกอบแบบ 

บรรยายหัวข้อวิชา

การตรวจและควบคุมตาม ข้อกำหนดการติดตั้งงานไฟฟ้า ระบบ รหัสสี และวิธีการติดตั้ง สายไฟฟ้า (CABLE) ท่อร้อยสาย รางร้อยสาย และอุปกรณ์ประกอบ บัสเวย์ ( BUSWAYS ) การป้องกันไฟและควันลาม อุปกรณ์ประกอบระบบไฟฟ้าแรงสูง สวิตช์ปลดวงจร และแผงสวิตช์เกียร์จ่ายไฟแรงสูง  หม้อแปลงไฟฟ้า (TRANSFORMER) การเดินสายไฟแรงสูง อุปกรณ์ประกอบระบบแรงต่ำ  ตู้กระจายไฟฟ้ารวม (MAIN DISTRIBUTION BOARD : MDB) แผงสวิตช์จ่ายไฟย่อย (LOAD PANEL) แผงควบคุมไฟฟ้า (CONSUMER  UNIT)  ดวงโคมพร้อมอุปกรณ์ประกอบ สวิตช์ และเต้ารับ  ระบบป้องกันฟ้าผ่า (LIGHTNING PROTECTION SYSTEM) ระบบป้องกันไฟกระโชกและป้องกันคลื่นแม่เหล็กไฟฟ้า (SURGE PROTECTION) ระบบโทรศัพท์ ( TELEPHONE SYSTEM )  ระบบสัญญาณเตือนและแจ้งเหตุเพลิงไหม้ (FIRE ALARM SYSTEM) ระบบไมโครโฟนห้องประชุม ระบบทีวีวงจรปิด (CCTV) ระบบเสาอากาศร่วมและจานดาวเทียม (MATV & SATELLITE) ระบบแสงสว่างฉุกเฉินและป้ายทางออกฉุกเฉินอัตโนมัติ(EMERGENCY & EXIT LIGHT)  การส่งมอบงานไฟฟ้า การคิดค่าไฟฟ้า ฯลฯ

การตรวจและควบคุม ระบบปรับอากาศและระบายอากาศ พัดลมระบายอากาศ  VIBRATION ISOLATOR ระบบท่อลมและการกระจายลม ข้อกำหนดหลังการติดตั้ง ฯลฯ
รายละเอียดประจำวิชา
รหัสวิชา  ค ๑๐๗  ชื่อหมวดวิชา  การปฏิบัติงานควบคุมงาน ๕๒  ชั่วโมง  ๑  หน่วยกิต   (๑๗  - ๓๒  -  ๒)

ความมุ่งหมายทั่วไป

๑. เพื่อให้นักเรียนมีความรู้และเข้าใจในวิธีการคิด มีทักษะในการใช้ความคิดและตัดสินใจอย่างมีเหตุผล ใช้ความคิดอย่างเป็นระบบในการแก้ปัญหาอย่างเป็นระบบ
๒. เพื่อฝึกให้นักเรียนสามารถปฏิบัติงานในหน่วยงานก่อสร้างจริง ได้อย่างมีประสิทธิภาพ



๓. เพื่อให้นักเรียนสามารถนำความรู้และประสบการณ์ที่ได้รับจากหลักสูตรมาใช้ในการแก้ปัญหาข้อขัดแย้งในงานก่อสร้าง
บรรยายหัวข้อวิชา

การคิดอย่างมีเหตุผล และเทคนิคการแก้ปัญหาอย่างเป็นระบบ

การบริหารความขัดแย้ง


ปัญหาในงานก่อสร้างและแนวทางแก้ปัญหา

การบรรยายสรุปและรายงานผลงานก่อสร้าง


การฝึกปฏิบัติการควบคุมงานในหน่วยงานก่อสร้างตามบ่งการ

การดูงานหน่วยงานก่อสร้างที่ได้มาตรฐาน

การฝึกการสัมมนาเพื่อแก้ปัญหาในหน่วยงานก่อสร้างตามบ่งการ

